Държавен вестник, бр. 8, 2004 г., стр. 31

Б Р О Й  8
Д Ъ Р Ж А В Е Н   В Е С Т Н И К
С Т Р .  31
Чл. 4. (1) Териториалните дирекции са ад-
министративни звена, които осъществяват фун-
кциите на агенцията на територията на съот-
ветния район.
(2) Районите на действие на териториалните
дирекции са, както следва:
1. Столична дирекция—София-град;
2. Териториална дирекция—София: области
София, Благоевград, Кюстендил и Перник;
3. Териториална дирекция—Враца: области
Враца, Видин и Монтана;
4. Териториална дирекция—Плевен: облас-
ти Плевен, Ловеч и Габрово;
5. Териториална дирекция—Велико Търно-
во: области Велико Търново, Русе, Разград и
Търговище;
6. Териториална дирекция—Варна: области
Варна, Шумен, Силистра и Добрич;
7. Териториална дирекция—Бургас: облас-
ти Бургас, Сливен и Ямбол;
8. Териториална дирекция—Стара Загора:
области Стара Загора, Хасково и Кърджали;
9. Териториална дирекция—Пловдив: облас-
ти Пловдив, Смолян и Пазарджик.
Чл. 5. (1) Общата численост на персонала в
агенцията е 1268 щатни бройки.
(2) Числеността на персонала в администра-
тивните звена на Централното управление на
агенцията е посочена в приложението.
(3) Числеността на персонала в териториал-
ните дирекции на агенцията се определя от
министъра на финансите по предложение на
директора на агенцията.
Раздел II
Директор и заместник-директор на
агенцията
Чл. 6. (1) Агенцията се ръководи и представ-
лява от директор.
(2) Директорът на агенцията е едноличен
орган на изпълнителната власт, който се назна-
чава от министъра на финансите съгласувано с
министър-председателя по трудово правоот-
ношение за срок 4 години без ограничения в
броя на преназначаванията.
(3) Директорът на агенцията се освобожда-
ва от министъра на финансите съгласувано с
министър-председателя преди изтичането на
срока по ал. 2:
1. по негова писмена молба;
2. при обективна невъзможност да изпъл-
нява задълженията си, продължила повече от
6 месеца;
3. когато е осъден за умишлено престъпле-
ние от общ характер или е лишен по съдебен
ред от правото да заема съответната длъжност;
4. при грубо и системно нарушаване на За-
кона за държавния вътрешен финансов конт-
рол (ЗДВФК) или на нормативните актове по
прилагането му;
5. при системно неизпълнение на задълже-
нията си.
(4) Директорът на агенцията:
1. ръководи, координира и контролира из-
пълнението на функциите на агенцията, както
и връзките є с други органи и организации;
2. представлява агенцията и организира меж-
дународните є връзки;
3. планира, разпределя и контролира изпол-
зването на предоставените бюджетни средства
на агенцията;
4. сключва договори, свързани с осъществя-
ването на дейността на агенцията;
5. утвърждава длъжностното разписание и
поименното разписание на длъжностите и ра-
ботните заплати;
6. назначава и освобождава държавните слу-
жители в агенцията;
7. сключва, изменя и прекратява трудовите
договори в агенцията;
8. осигурява условия за повишаване на про-
фесионалната квалификация на служителите в
агенцията;
9. ръководи атестирането на органите и слу-
жителите в агенцията;
10. предлага на министъра на финансите или
на упълномощени от него длъжностни лица да
определят органите и служителите, които имат
право на добавка за работа в агенцията, както
и индивидуалния є размер съгласно чл. 13, ал. 3
ЗДВФК;
11. изготвя и представя на министъра на
финансите ежегоден доклад за дейността на
агенцията;
12. изпълнява и други функции, произтича-
щи от разпоредбите на ЗДВФК и правилника за
прилагането му, както и възложени му с друг
закон или нормативен акт.
(5) Правомощията на директора на аген-
цията при негово отсъствие или когато полз-
ва законоустановен отпуск, се осъществяват
въз основа на негова писмена заповед от за-
местник-директора или от друг овластен за
всеки отделен случай служител на ръководна
длъжност.
(6) Директорът на агенцията може да възла-
га с писмена заповед на заместник-директора
изпълнението на правомощията си по чл. 9, ал. 1
ЗДВФК.
Чл. 7. (1) Заместник-директорът на агенци-
ята е служител по трудово правоотношение,
който се назначава и освобождава от директо-
ра съгласувано с министъра на финансите.
(2) Заместник-директорът изпълнява право-
мощията, които са му възложени със заповед
от директора на агенцията.
Раздел III
Главен секретар
Чл. 8. (1) Главният секретар ръководи, ко-
ординира и контролира функционирането на
администрацията в агенцията.
(2) Главният секретар:
1. осигурява организационната връзка меж-
ду директора на агенцията и административни-
те звена, както и между самите административ-
ни звена;